Diari Oficial de la Generalitat Valenciana


Sumari del DOGV 4962, del 09-03-2005 (2005/1999)

Informació pública de l'alternativa tècnica de programa d'actuació integrada de la unitat d'execució l'Alter, de sòl urbanitzable del Pla General d'Alcàsser.
-------------------------------------------------------------------------------------------------------------------------------------------------------------

### Dades del document

Número de DOGV
:   4962

Data del DOGV
:   09-03-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/1999


Organisme emissor
:   Zejel Sociedad de Promocion de Suelo, SL

Tipus de document
:   Anunci

Informació pública de l'alternativa tècnica de programa d'actuació integrada de la unitat d'execució l'Alter, de sòl urbanitzable del Pla General d'Alcàsser. [2005/Q1999]
  
Zejel Sociedad de Promoción de Suelo, en virtut de les facultats que li conferix l'article 48.1.c de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, sotmet a informació pública l'alternativa tècnica de programa d'actuació integrada, integrada per memòria, projecte d'urbanització, estudi d'inundabilitat, pla parcial de millora i estudi d'impacte ambiental i justificant de sol·licitud de cèdula, tot això corresponent a la unitat d'execució l'Alter, de sòl urbanitzable del Pla General d'Ordenació Urbana d'Alcàsser (València), que coincidix bàsicament amb el sector de sòl urbanitzable sense ordenació detallada, denominat sector S-1, al qual s'incorpora una franja de terreny que permeta resoldre el traçat de la futura ronda urbana perimetral definida pel mateix Pla General, i que abraça una superfície de 99.586,66 metres quadrats. A esta redelimitació del S-1 s'adscriuen 4.071,78 metres quadrats de terrenys que pertanyen a la xarxa primària de sòl dotacional (zona verda) ubicats al costat de la façana sud del cementeri municipal, amb el que l'àmbit d'actuació té una superfície total de 103.658,44 metres quadrats, segons el recent mesurament topogràfic.
  
Estos terrenys, se situen al nord-est del nucli urbà d'Alcàsser, al costat del recinte d'instal·lacions esportives municipals. Estan delimitats al nord pel sòl no urbanitzable proper al barranc de Picassent i pel mateix cementeri municipal, a l'est pel sòl no urbanitzable, al sud per l'avinguda de Bonavista i a l'oest pel carrer d'Albal (sendera del cementeri de València).
  
L'alternativa tècnica del programa integrada per la memòria, el projecte d'urbanització, l'estudi d'inundabilitat, el pla parcial de millora i l'estudi d'impacte ambiental, juntament amb el justificant de sol·licitud de cèdula, es troben protocol·litzats a la notaria de Picassent en què actua com a notari substitut Agustín Tena Capdevila, situada a Picassent, carrer del Calvari, 38, 1, codi postal 46615. De la mateixa manera, una còpia d'esta alternativa i els documents annexos s'han dipositat a l'Ajuntament d'Alcàsser, identificada com a programa de desenvolupament de l'actuació integrada unitat d'execució l'Alter d'Alcàsser.
  
Es fa constar, en aplicació de l'article 46.3 de la Llei Reguladora de la Actividad Urbanística, que durant el termini de 20 dies comptadors des de la publicació d'este anunci en el Diari Oficial de la Generalitat Valenciana, qualsevol persona podrà comparéixer, en horari d'atenció al públic a la notaria de Picassent (Agustín Tena Capdevila, actualment notari substitut) per a obtindre informació, pels procediments legals, sobre els documents protocol·litzats.
  
De la mateixa manera es fa constar que es podran consultar a l'Ajuntament d'Alcàsser, en horari d'atenció al públic, les actuacions derivades de la documentació dipositada en este i presentar davant d'este, per a incorporar-les-hi, tant al·legacions com alternatives tècniques que pretenguen competir amb l'exposada al públic, així com proposicions juridicoeconòmiques per a executar qualsevol de les alternatives.
  
El present anunci es publica als efectes que disposa l'article 59.4 de la Llei de Règim Jurídic de les Administracions Públiques i del Procediment Administratiu Comú, per als titulars no identificats, per a aquells el domicili fiscal dels quals és desconegut, per als titulars que no es troben a la base de dades de la relació emesa pels organismes oficials i per a aquells que intentada la notificació esta no ha sigut possible.
  
Cosa que se'ls comunica mitjançant el present avís als efectes oportuns.